Viktor Vavrin

Pekné SMS-ky

Ukážka z elektronickej knihy

MOTTO:

Šťastie a láska je dar, ktorý nám bol

pridelený už pri našom narodení.

Vychádza z nášho vnútra,

nedá sa kúpiť, predať,

ale všetci po tom túžime,

či sme bohatí alebo chudobní.

Nepremrhajme tento dar počas

nášho života a používajme ho všade

tak, aby na sklonku nášho života

sme mohli od ľudí, ktorí nás poznali

počúvať len jedno: „Rozdali svoju lásku

a šťastie pre nás všetkých a zostanú

v nás a v našich ďalších generáciách,

ako nesmrteľnosť.“

ÚVOD

Básnická zbierka PEKNÉ SMS-ky, skôr pekné slová, úvahy, sú väčšinou z môjho jedného životného obdobia, kedy som mal v dlhšom časovom období pekné vzťahy. Pri nich sme boli od seba vzdialení a posielali si doslova nekonečné množstvá Pekných SMS-iek. Niektoré z nich som sa rozhodol zverejniť, lebo si myslím, že posolstvo týchto SMS-iek sú nielen nádherné slová, predovšetkým o láske, vzťahu, prírode, ale aj pocity, ktoré sa nikdy nekončia. V zbierke sú samostatné úvahy, vrátane SMS-iek, ktoré som napísal pre druhých, tak nech vás slová básnika potešia.

Každej SMS-ke predchádza krátky úvodný komentár.

Záverom vám prajem, pekné a príjemné pocity pri čítaní Pekných SMS-iek.

Viktor Vavrín

SMS-ka poslaná priateľke, keď som cestoval

do Popradu a uchvátila ma naša príroda:

Zapadajúce slnko vrhá svoje skoro posledné

lúče na koruny stromov, plných

vnútornej sily a pokoja, ony na oplátku

vystierajú k nemu svoje konáre s túžbou

dotknúť sa.

Kvety na lúkach v rytme jemného vánku

tancujú valčík, povetrím sa vznášajú

rozprávkové motýle, šepotajúc letnému

vzduchu, aký je nádherný deň.

Niekoľko obláčkov ticho pozerá na divo

zurčiacu rieku, pokojná hladina jazera

v údolí zahalená tieňmi kríkov, stromov

s úžasom obdivujú západ slnka za

panorámou nádherných Tatier sálajúcich

silu nesmrteľnosti. - To je môj pohľad na kraj,

ktorým práve prechádzam.

SMS-ka poslaná priateľke, ktorá nemohla zaspať:

,,Keď zavrieš oči, mesačný svit pohladí

Tvoju tvár, mesačný prach sa dotkne viečok,

samotný mesiac Ťa prenesie na miesta,

kde sa rodia sny a Ty začneš snívať.

Hviezdy Ti prídu na pomoc a vedú Ťa po

hviezdnych cestách na neznáme miesta,

až kým nestretneš zorničku, ranné zore sa

dotkne Tvojich viečok, otvoríš oči, ale

Tvoje sny zostávajú“.

SMS-ka priateľke po príjemne strávenom víkende:

Nežné dotyky sú ako jemný vánok, ktorý

príjemne chladí. Dotyky teplých rúk sú

ako lúče slnka, ktoré hrejú.

Dotyky sú ako horúci dotyk púšte, ktorá

sa rozpáli a dve zrnká piesku spolu spojí,

ako muža a ženu v ružu piesočnú, ktorá

pod horúcim dotykom púšte sa stvorí.

Dotyky sú ako príjemná hudba, ktorá dve

duše, ako príjemný hodváb hladí.

Dotyky sú predohrou vášne, citu, kde na

okamžik krátky nás v jednu bytosť

spojí: muž a žena v jednom.

Na záver som pre vás poslednú báseň pripravil,

ktorú

Honoré de Balzac

vytvoril:

Je možné milovať a nebyť pri tom šťastný.

Je možné byť šťastný a nemilovať, ale milovať

a byť pri tom šťastný, to by bol zázrak, ale

treba sa o to pokúsiť.

ISBN 978-80-972586-0-3

Vytvorenie elektronickej verzie Dibuk, s. r. o., 2017

Vytvorené prostredníctvom Publico.sk

Table of Contents

Pekné SMS-ky